Caccabsaa
Caccabsaan nyaata aadaa oromoo beekkamaa fi godinaalee oromiyaa guutuutti kan baayyinaan qophaawudha. Innis kan hojjetamu midhaan gosa garagaraa garbuu, xaafii, matajaboo,qochoo fi kanneen biroollee ni dabalamu. nyaatni kun akkaataan itti qophaawu bakkaa bakkatti gara garadha. Akka Godina lixaa aanaa abuunaa gindabaratitti yeroo ayyaanaa fi laalchaa akkasumas yeroo keessummaa kabajaa fi firoonni halaalaa dhufan nyaata qophaawudha. nyaatni kun wayita nyaatamu aannanii fi baksaa ykn dhadhaan illee haalaan waan itti godhamuuf nyaata haalaan baayyee nama hawwatudha. urgaan isaa karaa nama hin dabarsu.

Kanumarraa kahuudhaan hawaasa godinichaa biratti nyaatni kun bakka guddaa qaba. Namoonni loon illee yeroo faarsan:

Burreen gaaratti qajeelee eemmoo yaa ombossaa ombossaa

gindoodha nanni aaree urgaahee caccabsaa caccabsaa

"sawweekoo         haa bultii waatiinii"

sawweekoo          saa eeguu rabbiinii

sawweekoo         jabboota bobbasee

sawweekoo         waareen dabarraanii

sawweekoo         bakkee na macheessee

sawweekoo        bahee caccabsaanii

sawweekkoo       eemmoon buburraaqxee

sawweekoo         ameessatu galaaa

sawweekoo        caccabsaan urgaahee

"sawweekoo       kaheen mana galaa jedha"